ddrg/super_eurlex huggingface dataset:
Glede na dejstvo, da viri sredstev, dodeljeni za dokončanje celostnih projektov, niso mogli pokriti vseh finančnih potreb sektorja, so bili v skladu z Zakonom št. 67/88 za financiranje teh projektov uporabljeni tudi dodatni viri. Ukrepi so se izvedli v okviru celotnega programa za racionalizacijo in prestrukturiranje sektorja govejega mesa, ki se je v Italiji v nasprotju z večino držav v Evropi začel izvajati na začetku devetdesetih letih 20. stoletja. Druge države v Evropski uniji, na primer Francija, so s programi za prestrukturiranje in racionalizacijo obratov za zakol začele že v sedemdesetih letih 20. stoletja (6). Zelo veliko število obratov za zakol v Italiji in njihova neprimerna porazdelitev po državnem ozemlju sta zahtevala temeljito reorganizacijo sektorja, ki bi se lahko po mnenju italijanskih organov oblasti izvedla le z odločno javno podporo na podlagi programa za posodobitev celotnega sektorja. Da bi italijanska podjetja preživela, so morala spodbuditi tehnološke inovacije in organizacijsko prestrukturiranje v dveh sklopih:

(a) racionalizacija sistemov vzreje s sprejetjem metod za tehnološke izboljšave, namenjene doseganju standardizirane proizvodnje po konkurenčnih cenah;

(b) diverzifikacija proizvodnje na visoki kakovostni ravni ter racionalizacija proizvodov stalne in enotne kakovosti.

Naloga izvajanja zakona je bila dodeljena skupini strokovnjakov, od katerih se je zahtevalo, da pripravijo nujni akcijski program, opredelijo strateški pristop in odločijo, ali so predloženi projekti lahko upravičeni do pomoči.

Ob upoštevanju resne krize v sektorju goveda so bili ukrepi programa usmerjeni predvsem v ta sektor, v manjšem obsegu pa tudi v sektorja prašičjega in ovčjega mesa.
(2)

Zahtevek prav tako zajema dajanje v promet drugih proizvodov, ki vsebujejo ali so sestavljeni iz koruze sorte 59122, za enako uporabo kot katera koli druga sorta koruze, razen za pridelovanje. Zato vključuje zahtevek v skladu z določbami člena 5(5) in člena 17(5) Uredbe (ES) št. 1829/2003 podatke in informacije iz prilog III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (2), ter informacije in sklepne ugotovitve o oceni tveganja, ki je bila izvedena v skladu z načeli iz Priloge II k Direktivi 2001/18/ES.
(2)

Navedene programe je treba sestaviti v skladu z Uredbo Sveta (ES) št. 1543/2000 z dne 29. junija 2000 o vzpostavitvi okvira Skupnosti za zbiranje in upravljanje podatkov, ki so potrebni za vodenje skupne ribiške politike (2), in Uredbo Komisije (ES) št. 1639/2001 z dne 25. julija 2001 o uvedbi minimalnih in razširjenih programov Skupnosti za zbiranje podatkov v ribiškem sektorju ter določitvi podrobnih pravil za uporabo Uredbe Sveta (ES) št. 1543/2000 (3).
(2)

V skladu z Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2) morajo nosilci živilske dejavnosti zagotoviti, da se v ribiških proizvodih ne presežejo mejne vrednosti histamina. Navedene mejne vrednosti so bile skupaj z načini vzorčenja in analitskimi metodami določene z Uredbo Komisije (ES) št. 2073/2005 z dne 15. novembra 2005 o mikrobioloških merilih za živila (3).
(6)

Podjetja, s svojimi pravnimi osebami, ki so sodelovala v kršitvi (nekatera veljajo za odgovorna kot matične družbe), so za navedena obdobja naslednja. Upoštevajte, da je za nekatera podjetja naslovnik odločbe več kot ena pravna oseba: Dobavitelji: (a) BP: BP plc. od 1. aprila 1994 do 15. aprila 2002, BP Nederland BV od 1. aprila 1994 do 1. januarja 2000 in BP Refining & Petrochemicals GmbH od 31. decembra 1999 do 15. aprila 2002; (b) Esha: Esha Holding BV, Smid & Hollander BV in Esha Port Services Amsterdam BV od 1. aprila 1994 do 15. aprila 2002; (c) Klöckner: Klöckner Bitumen BV od 1. aprila 1994 do 15. aprila 2002 in Sideron Industrial Development od 1. januarja 2000 do 15. aprila 2002; (d) Kuwait Petroleum: Kuwait Petroleum Corporation, Kuwait Petroleum International Ltd. in Kuwait Petroleum (Nederland) BV od 1. aprila 1994 do 15. aprila 2002; (e) Nynäs: AB Nynäs Petroleum in Nynäs Belgium AB od 1. aprila 1994 do 15. aprila 2002; (f) Shell: Shell Petroleum NV, The Shell Transport and Trading Company Ltd in Shell Nederland Verkoopmaatschappij BV od 1. aprila 1994 do 15. aprila 2002; (g) Total: Total Nederland NV od 1. aprila 1994 do 15. aprila 2002 in Total SA od 1. novembra 1999 do 15. aprila 2002; (h) Wintershall: Wintershall AG od 1. aprila 1994 do 31. decembra 1999. Kupci: (i) Ballast Nedam: Ballast Nedam NV in Ballast Nedam Infra BV od 21. junija 1996 do 15. aprila 2002; (j) BAM: BAM NBM Wegenbouw BV od 1. aprila 1994 do 15. aprila 2002 in Koninklijke BAM Groep NV od 1. novembra 2000 do 15. aprila 2002; (k) Dura Vermeer: Vermeer Infrastructuur BV od 1. aprila 1994 do 15. aprila 2002, Dura Vermeer Groep NV od 13. novembra 1998 do 15. aprila 2002 in Dura Vermeer Infra BV od 1. julija 2000 do 15. aprila 2002; (l) HBG: HBG Civiel BV od 1. aprila 1994 do 15. aprila 2002; (m) Heijmans: Heijmans NV in Heijmans Infrastructuur BV od 1. aprila 1994 do 15. aprila 2002; (n) KWS: Koninklijke Volker Wessels Stevin NV in Koninklijke Wegenbouw Stevin BV od 1. aprila 1994 do 15. aprila 2002.
(1)

Nacionalni zavarovalni biroji držav članic Evropskega gospodarskega prostora in drugih pridruženih držav so 30. maja 2002 sklenili večstranski sporazum, v nadaljnjem besedilu „Sporazum“. Sporazum je priložen k Odločbi Komisije 2003/564/ES z dne 28. julija 2003 o uporabi Direktive Sveta 72/166/EGS v zvezi s preverjanjem zavarovanja civilne odgovornosti pri uporabi motornih vozil (2), s katero je Komisija določila datum, od katerega naj se države članice vzdržijo preverjanja zavarovanja civilne odgovornosti pri uporabi motornih vozil, ki so običajno na ozemlju ene od držav, ki so podpisale Sporazum in so predmet Sporazuma. Sporazum je bil kasneje s sprejetjem dopolnil št. 1 in 2 razširjen še na druge države.
(7)

Podjetje BAV upravlja produkcijsko prizorišče v imenu BFH. Po Pogodbi o opravljanju poslov so bili prihodki od najemnine studia v prvih treh letih od oktobra 1999 do oktobra 2002 dodeljeni na naslednji način: (a) podjetje BAV je podjetju BFH zagotovilo letni prihodek od najemnine v višini 300 000 DEM (153 000 EUR); (b) prihodke od najemnine v obsegu med 300 000 DEM (153 000 EUR) in 500 000 DEM (256 000 EUR) je zadržalo podjetje BAV kot nadomestilo stroškov popravil, vzdrževanja, zavarovanja in trženja; (c) prihodke, ki bi presegali 500 000 DEM, si razdelita podjetji BAV in BFH (5). Tabela 1 prikazuje dejanske prihodke od najemnine novega studia v prvih treh letih in njihovo razdelitev: Tabela 1 Prihodki in plačila 1999–2002 (EUR) Od oktobra 1999 2000 2001 Do septembra 2002 Prihodki od najemnine 61 000 333 000 250 000 174 000 Zagotovljena najemnina za podjetje BFH 38 000 153 000 153 000 115 000 Preostali znesek, od tega: 23 000 180 000 97 000 59 000 — povprečno nadomestilo za podjetje BAV 23 000 103 000 97 000 59 000 — presežek, ki si ga razdelita podjetji BAV in BFH 77 000 od tega: — 39 000 BFH — 38 000 BAV Skupaj BFH 38 000 192 000 153 000 115 000 Skupaj BAV 23 000 141 000 97 000 59 000 Od tega neposredni stroški popravil in vzdrževanja, vode, električne energije in ogrevanja itd. (6) 7 000 53 000 66 000 52 000
(31)

Glede na podatke, ki jih ima na voljo Komisija, pa zaposlujejo uporabniki, ki predstavljajo približno 10 % potrošnje RVP v Skupnosti, v proizvodnji izdelkov, ki vsebujejo RVP, več kot 7 000 ljudi. Zato je mogoče domnevati, da je v obravnavanem primeru približno 70 000 delovnih mest odvisnih od industrije uporabnikov, od tega jih je najmanj 10 % zaposlenih pri proizvodnji posteljnine in vzmetnic ter materiala za tapeciranje, ki ima po zgoraj navedenih podatkih nizke stopnje dobička in je glavni uporabnik vlaken PNT in HCS. Glede na razmerje med stroški dela in stroški proizvodnje industrije uporabnikov je bilo tudi ugotovljeno, da povprečno povišanje cene za 1 % ustreza 2,5 do 7,75-odstotnemu povišanja stroškov dela. Zato bi lahko uvedba dokončnih ukrepov v kratkem času povzročila znatne izgube delovnih mest v industriji na koncu proizvodne verige Skupnosti, s čimer bi nadomestili povišanje stroškov surovine, ali pa morebitno prenehanje ali zmanjšanje proizvodnje v industriji posteljnine in vzmetnic.
(6)

Cene zlitin in nerjavnega jekla so se leta 1993 močno znižale. Ko se je septembra 1993 cena niklja dvignila, so se dobički proizvajalcev bistveno znižali. Da bi to ublažili, se je večina proizvajalcev ploščatih izdelkov iz nerjavnega jekla dogovorila za sestanek v Madridu 16. decembra 1993. Naknadno je prišlo do mnogih stikov med proizvajalci glede izračuna in izvedbe dodatne dajatve na zlitine.
(55)

Kljub dokazom in obveznostim, ki so jih navedli Nemčija in udeleženci projekta, opisanega v uvodni izjavi 28, mora Komisija upoštevati, da priključitev na cevovod v nekaterih primerih še ni dokončno določena. To velja tudi za načrtovana cevovoda, ki naj bi povezovala Bavarsko in Češko republiko ter Avstrijo in Slovaško in sta izjemnega pomena za nadaljnji razvoj omrežja. Dokazila, poslovna logika v ozadju projekta in izrecna podpora projektu s strani vseh zainteresiranih strank in udeležencev (vključno z avstrijskimi organi) nakazujejo, da je uresničitev teh priključkov zelo verjetna, čeprav realizacija teh projektov še ni popolnoma zagotovljena. V posebnih okoliščinah pričujočega primera pa bi bilo nerealno pričakovati, da bi se bilo mogoče izogniti takšnim elementom negotovosti. Gradnja tega cevovoda bo pomenila znatne stroške. Poleg tega so tovrstne odločitve o naložbah tesno povezane z nadaljnjimi naložbami in dezinvesticijami v proizvodne zmogljivosti za etilen in propilen, ki pa so prav tako povezane z dodatnimi visokimi stroški. Vse te odločitve je seveda treba skrbno uskladiti s pričakovanim razvojem trga. Iz tega razloga bo popolna ureditev omrežja trajala precej časa. Načrtovani cevovod je treba obravnavati kot prvi korak k ureditvi celotnega omrežja in k zmanjšanju negotovosti. Neinvestiranje v načrtovani cevovod bi pomenilo, da načrtovano omrežje zagotovo ne bo vzpostavljeno. S tega vidika predstavlja bavarski cevovod odločilno povezavo med zahodno Evropo in nadaljnjimi cevovodi v srednji in vzhodni Evropi.
(23)

Za učinkovito gradnjo ladij panamax pa so vendar potrebne tehnične spremembe v ladjedelnici. Ladjedelnica VWS je do sedaj gradila ladje, velike med 2 100 in 3 000 TEU in dolge od 197 do 237 metrov. Te ladje so bile izdelane iz 95 do 111 jeklenih sestavnih elementov, dolgih do 16 metrov. Velikost teh sestavnih elementov je omejena na prostor, ki je na voljo v delavnicah in obratih za konzervacijo. Ladje panamax so dolge 295 metrov. Te ladje bi morale biti brez spreminjanja tehničnih obratov izdelane iz 170 sestavnih elementov na ladjo, kar bi pri nespremenjeni velikosti sestavnih elementov povečalo predelavo med 60 in 70 %. Ker pa je tržna cena teh ladij višja samo za 20 do 23 %, mora VWS za učinkovito gradnjo teh ladij povečati svojo produktivnost. Zato so naložbe v povečanje dveh obstoječih kabin z obrati za konzervacijo ter v proizvodnjo panelov in gradnjo sestavnih elementov neizogibne, da bi se omogočila izdelava in predelava sestavnih elementov, dolgih do 32 metrov.
(6)

Nemčija v celoti izpolnjuje tehnične in administrativne obveznosti iz členov 3(3) in 3a(2) Odločbe 90/424/EGS. Nemčija je 14. marca 2006 Komisiji posredovala podatke o stroških, ki jih je imela zaradi izbruha bolezni, in je tudi potem nadaljevala s posredovanjem vseh potrebnih informacij o stroških odškodnin in odhodkih iz poslovanja.
(1)

Proizvode iz koruze GA21xMON810 (MON-ØØØ21-9xMON-ØØ81Ø-6) je Monsanto Europe S.A. (v nadaljnjem besedilu „prijavitelj“) prijavil kot obstoječe proizvode po členu 8(1)(b) in členu 20(1)(b) Uredbe (ES) št. 1829/2003 (v nadaljnjem besedilu „Uredba“) in vpisani so bili v register Skupnosti za gensko spremenjena živila in krmo. Prijava je zajemala aditive za živila, krmila in krmne dodatke, pridobljene iz koruze MON-ØØØ21-9xMON-ØØ81Ø-6.
(48)

LionOre izpolnjuje vsa merila v zavezah za ustreznost kupca in splošne pogoje, ki jih je določila Komisija za ustreznost kupca pri ukrepu odprodaje. Zato se sklene, da je LionOre primeren kupec za odsvojeni obrat in da bo dolgoročno zagotovil neodvisnost, sposobnost preživetja in konkurenčnost odsvojenega obrata. LionOre zajema vrsto značilnosti, ki so bile opredeljene kot temeljne za izpolnitev teh pogojev: (i) pomembne izkušnje in znanje v industriji niklja; (ii) lastništvo rudnikov in rudarski projekti, ki že proizvajajo/bodo proizvedli ustrezne osnovne surovine za rafinerijo Nikkelverk in (iii) poznavanje postopka dela in proizvodnje rafinerije Nikkelverk.
1.3.1.

Kadar zaprošeni organ odgovarja na prošnjo za informacije v skladu s členom 6 Uredbe (ES) št. 2006/2004, predloži vse informacije, ki jih je opredelil organ prosilec in so nujne za ugotovitev, ali je prišlo do kršitve znotraj Skupnosti, oziroma za ugotovitev, ali obstaja utemeljen sum, da bi do kršitve lahko prišlo.
(1)

Z Odločbo 2006/875/ES o odobritvi programov za izkoreninjenje in spremljanje živalskih bolezni, nekaterih TSE in za preprečevanje zoonoz, ki so jih države članice predložile za leto 2007 (2), je Komisija odobrila programe, ki so jih predložile države članice in ki so na seznamu programov, določenem z Odločbo Komisije 2006/687/ES (3).
(4)

Poleg tega so bila pravila DDV glede mesta dobave zemeljskega plina in električne energije, določena v Šesti direktivi o DDV, spremenjena z Direktivo Sveta 2003/92/ES (2). Oskrba z zemeljskim plinom preko distribucijskih omrežij in električne energije do končne faze, od trgovcev in distributerjev končnemu porabniku, je obdavčena na mestu, kjer porabnik dejansko uporablja in porablja blago, da se zagotovi izvajanje obdavčitve v državi dejanske porabe blaga. V zvezi z oskrbo z daljinskim ogrevanjem ne obstaja tveganje izkrivljanja konkurence v smislu člena 12(3)(b) Šeste direktive o DDV, ker ni čezmejnih transakcij in je oskrba lokalna.
(3)

Glede na uradno izjavo poljskega pristojnega organa so nekateri obrati v sektorju mesa zaključili postopek posodabljanja in so zdaj v celoti usklajeni z zakonodajo Skupnosti. Nekateri obrati so prenehali opravljati dejavnosti, za katere so pridobili prehodno obdobje. Navedene obrate je zato treba črtati s seznama obratov v prehodu.
(3)

V Romuniji so nekateri obrati v sektorjih mesa in mleka zaključili postopek posodabljanja in so zdaj v celoti usklajeni s pravnimi akti Skupnosti. Poleg tega so nekateri obrati prenehali opravljati svojo dejavnost. V skladu s tem je treba seznam obratov spremeniti in pri tem upoštevati takšne spremembe.
(2)

Države članice so 14. aprila 2005 podpisale Konvencijo o pristopu Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike h Konvenciji o uporabi prava v pogodbenih obligacijskih razmerjih, na voljo za podpis dne 19. junija 1980 v Rimu, in k Prvemu in Drugemu protokolu o njeni razlagi s strani Sodišča Evropskih skupnosti (1).
(3)

Zaščitni ukrepi, ki sta jih Poljska in Nemčija uvedli v skladu z Odločbo 2006/415/ES, vključno z vzpostavitvijo območij A in B, kakor določa člen 4 navedene odločbe, so bili pregledani v okviru Stalnega odbora za prehranjevalno verigo in zdravje živali.
(3)

Komisija je od tajskih pristojnih organov prejela vlogo za odobritev dveh objektov za obsevanje na Tajskem. Strokovnjaki Komisije so pregledali objekte za obsevanje in preverili, ali izpolnjujejo zahteve Direktive 1999/2/ES in zlasti, ali uradni nadzor zagotavlja izpolnjevanje zahtev iz člena 7 navedene direktive.
2.

Pogoji iz odstavka 1 člena 31a so: (a) upravičena/-e članica/-e uvoznica/-e (4) v uradnem obvestilu (5) Svetu za TRIPS: (i) navede imena in pričakovano količino potrebnih izdelkov (5); (ii) potrdi, da je upravičena članica uvoznica, ki ne spada med najmanj razvite države članice, na enega izmed načinov, določenih v dodatku k tej prilogi, ugotovila, da v farmacevtskem sektorju za zadevni/-e izdelek/-e nima zadostnih ali nobenih proizvodnih zmogljivosti in (iii) potrdi, da je v primeru, ko je farmacevtski izdelek patentiran na njenem ozemlju, odobrila ali namerava dodeliti prisilno licenco v skladu s členoma 31 in 31a tega sporazuma in določbami te priloge (6); (b) prisilna licenca, ki jo izda članica izvoznica v okviru sistema, vključuje naslednje pogoje: (i) po licenci se lahko proizvede samo količina, potrebna za zadostitev potreb upravičene/-ih članice/članic uvoznice/uvoznic, celotna proizvodnja pa se izvozi v članico/-e, ki je/so svoje potrebe sporočila/-e Svetu za TRIPS; (ii) izdelki, proizvedeni po licenci, se s posebno etiketo ali oznako jasno označijo kot proizvedeni v okviru sistema. Dobavitelji morajo takšne izdelke razločevati s posebno embalažo in/ali posebnim obarvanjem/oblikovanjem izdelkov, pod pogojem, da je takšno razločevanje izvedljivo in bistveno ne vpliva na ceno in (iii) pred začetkom odpremljanja pridobitelj licence na spletni strani (7) objavi naslednje podatke: — količine, dobavljene v vse namembne kraje, kakor je navedeno v alinei (i) zgoraj, in — posebne značilnosti izdelka/-ov, kakor so navedene v alinei (ii) zgoraj; (c) članica izvoznica Svet za TRIPS uradno obvesti (8) o dodelitvi licence, vključno s pogoji dodelitve (9). Predloženi podatki vključujejo ime in naslov pridobitelja licence, izdelek/-e za katerega/-e je bila odobrena licenca, količina, za katero je bila odobrena, državo/-e, v katero/-e se bo izdelek dobavljal, ter trajanje licence. V uradnem obvestilu je naveden naslov spletišča, navedenega v pododstavku(b)(iii) zgoraj.
(1)

Protokol z dne 12. februarja 2004 (v nadaljnjem besedilu „Protokol“) o spremembi Konvencije z dne 29. julija 1960 o odgovornosti tretjim na področju jedrske energije, kakor je bila spremenjena z Dodatnim protokolom z dne 28. januarja 1964 in Protokolom z dne 16. novembra 1982 (v nadaljnjem besedilu „Pariška konvencija“), vsebuje določbe, ki vplivajo na določbe iz Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1). To področje je pod izključno pristojnostjo Skupnosti.
„PRILOGA

ORGANI, KATERIH RAZISKOVALCI IMAJO DOSTOP DO ZAUPNIH PODATKOV V ZNANSTVENE NAMENE

Evropska centralna banka

Španska centralna banka

Italijanska centralna banka

University of Cornell (zvezna država New York, Združene države Amerike)

Department of Political Science, Baruch College, New York City University (zvezna država New York, Združene države Amerike)

Nemška centralna banka

Oddelek za analizo politike zaposlovanja, Generalni direktorat za zaposlovanje, socialne zadeve in enake možnosti Evropske komisije

University of Tel Aviv (Izrael)

Svetovna banka

Center of Health and Wellbeing (CHW) of the Woodrow Wilson School of Public and International Affairs at Princeton University, New Jersey, Združene države Amerike

The University of Chicago (UofC), Illinois, Združene države Amerike

Organizacija za gospodarsko sodelovanje in razvoj (OECD)

Family and Labour Studies Division of Statistics Canada, Ottawa, Ontario, Kanada

Enota ‚Ekonometrija in statistična podpora boju proti goljufijam (ESAF)‘, Generalni direktorat Evropske komisije Skupno raziskovalno središče

Enota ‚Podpora evropskemu raziskovalnemu prostoru (SERA)‘, Generalni direktorat Evropske komisije Skupno raziskovalno središče

Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada

University of Illinois at Chicago (UIC), Chicago, ZDA“
(2)

Opis storitve, povezane s številko 116000, je treba posodobiti. Poleg tega sta bili dve storitvi, in sicer telefon za otroke v stiski in telefon za pomoč v duševni stiski, opredeljeni kot storitev z družbeno vrednostjo, ki bi lahko dobili usklajeno številko. Zato je treba Odločbo 2007/116/ES posodobiti in uvesti dodatne rezervirane številke.
(2)

Štiri mesta članov Odbora regij so se sprostila zaradi spremembe mandata ge. BESKOW, g. JOHANSSONA, g. KNAPEJA in ge. STARK. Tri mesta nadomestnih članov Odbora regij so se sprostila zaradi spremembe mandata g. JOHNSONA, ge. KARLSSON in g. NILSSONA –
(3)

Maldivi so bili pomemben izvoznik tropskih okrasnih rib v nekatere države članice, vendar še vedno niso članica Svetovne organizacije za zdravje živali. Toda Maldivi so se v pismu z dne 9. maja 2007 obvezali, da se bodo pridružili Svetovni organizaciji za zdravje živali in da bodo v prehodnem obdobju, dokler uradno ne postanejo članica Svetovne organizacije za zdravje živali, izpolnjevali zahteve iz članstva.
3.

Delež mesnatosti trupa se izračuna na podlagi naslednje enačbe: Ŷ = 66,49 – 0,891 G + 0,104 M pri čemer: Ŷ = ocenjeni odstotek mesnatosti trupa, G = debelina tolšče (vključno s kožo) med drugim in tretjim zadnjim rebrom, 7 cm od vzdolžne osi hrbta trupa, po črti navpično na kožo (v milimetrih), M = debelina mišic med drugim in tretjim zadnjim rebrom, 7 cm od vzdolžne osi hrbta trupa, po črti navpično na kožo (v milimetrih). Ta enačba velja za trupe, ki tehtajo med 45 in 125 kilogrami.“
SL Uradni list Evropske unije L 157/18

ODLOČBA KOMISIJE

z dne 14. junija 2007

o razveljavitvi Odločbe 96/587/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice

(notificirano pod dokumentarno številko C(2007) 2379)

(Besedilo velja za EGP)

(2007/421/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav (1) in zlasti člena 4(4) Direktive,

ob upoštevanju naslednjega:

(1) Odločba Komisije 96/587/ES (2) je vsebovala seznam organizacij, ki so jih države članice priznale v skladu z Direktivo Sveta 94/57/ES.

(2) V skladu s členom 4(5) Direktive 94/57/ES, so organizacije, ki so na dan 22. januarja 2002 že priznane na podlagi navedene direktive, še naprej priznane.

(3) Odločba Komisije 2005/623/ES (3) je podaljšala omejeno priznanje „Hellenic Register of Shipping“, ki velja za Grčijo in Ciper, za obdobje treh let.

(4) Odločba Komisije 2006/382/ES (4) je omejeno priznanje „Hellenic Register of Shipping“ razširila na Malto.

(5) Odločba Komisije 2006/660/ES (5) je dodelila omejeno priznanje Polish Register of Shipping za obdobje treh let, ki velja za Češko, Ciper, Litvo, Malto, Poljsko in Slovaško.

(6) Odločbo 96/587/ES, ki je zdaj zastarela, je treba razveljaviti in objaviti posodobljen seznam organizacij, priznanih v skladu z Direktivo 94/57/ES, v Uradnem listu Evropske unije v rednih časovnih presledkih –

SPREJELA NASLEDNJO ODLOČBO:

Člen 1

Odločba 96/587/ES se razveljavi.

Člen 2

Generalni direktor za energijo in promet objavi posodobljen seznam organizacij, ki so priznane v skladu z Direktivo 94/57/ES, v Uradnem listu Evropske unije do 1. julija vsako leto.

Člen 3

Ta odločba je naslovljena na države članice.

V Bruslju, 14. junija 2007 Za Komisijo Jacques BARROT Podpredsednik

(1) UL L 319, 12.12.1994, str. 20. Direktiva, kakor je bila nazadnje spremenjena z Direktivo 2002/84/ES Evropskega parlamenta in Sveta (UL L 324, 29.11.2002, str. 53).

(2) UL L 257, 10.10.1996, str. 43. Odločba, kakor je bila nazadnje spremenjena z Odločbo 2002/221/ES (UL L 73, 15.3.2002, str. 30).

(3) UL L 219, 24.8.2005, str. 43.

(4) UL L 151, 6.6.2006, str. 31.

(5) UL L 272, 3.10.2006, str. 17.